P r e d k l a d a c i a      s p r á v a

     Prezident Slovenskej republiky na návrh vlády SR dňa 29.1.2002 vymenoval Františka Hajnoviča do funkcie ministra financií Slovenskej republiky.

     V zmysle uznesenia vlády SR č. 131/1999 a  Štatútu Úverového a záručného výboru vlády SR v článku 4, bode 1 predsedom výboru je minister financií SR. Ministerstvo financií SR navrhuje vymenovať do funkcie predsedu Úverového a záručného výboru vlády SR Františka Hajnoviča ministra financií SR  a do funkcie člena Úverového a  záručného výboru  vlády SR Arpáda Hideghétyho vedúceho úradu Ministerstva výstavby a regionálneho rozvoja SR a odvolať Brigitu Schmögnerovú z funkcie predsedníčky Úverového a záručného výboru  vlády SR a odvolať člena ÚZV SR Romana Šipoša bývalého štátneho tajomníka Ministerstva výstavby a regionálneho rozvoja SR, ktorý  odstúpil z funkcie dňa 7.januára 2002.

     Dňa 31.januára 2002 došlo k ukončeniu procesu transformácie Konsolidačnej banky Bratislava, š.p.ú., ktorý schválila vláda Slovenskej republiky. Všetky práva, povinnosti a záväzky Konsolidačnej banky Bratislava, š.p.ú. prechádzajú  na základe zmluvy o predaji na nadobúdateľa Slovenskú konsolidačnú, a.s. so sídlom v Bratislave. Týmto dňom sa skončila pôsobnosť Augustína Grmana ako člena Úverového a záručného výboru vlády SR . Z tohto dôvodu Ministerstvo financií SR navrhuje znížiť počet členov Úverového a záručného výboru vlády SR o jedného člena.